సి.కె. భాస్కరన్

చంద్రోత్ కళ్యాదన్ భాస్కరన్ (1941, మే 52020, నవంబరు 21) భారతీయ మాజీ ఫస్ట్-క్లాస్ క్రికెటర్. కేరళ, మద్రాస్ తరపున ఆడాడు. 1965లో సిలోన్‌తో జరిగిన అనధికారిక టెస్ట్ మ్యాచ్‌లో అతను భారతదేశానికి ప్రాతినిధ్యం వహించాడు. అతను "అరవైలలో దేశంలోని ప్రముఖ ఫాస్ట్ బౌలర్లలో ఒకరిగా" పరిగణించబడ్డాడు.

 జీవితం, వృత్తి 
తెల్లిచెర్రీ (ఇప్పుడు తలస్సేరి)లో జన్మించిన భాస్కరన్, కుడిచేతి వాటం మీడియం-ఫాస్ట్ స్వింగ్ బౌలర్‌గా ఆడాడు. అతను 1957, డిసెంబరులో 16 సంవత్సరాల వయసులో కేరళ తరపున ఫస్ట్-క్లాస్ అరంగేట్రం చేశాడు. 1965, జనవరిలో, అతను అహ్మదాబాద్‌లో సిలోన్‌తో జరిగిన అనధికారిక టెస్ట్ మ్యాచ్‌లో భారతదేశం తరపున ఆడాడు. భాస్కరన్ తన కెరీర్ చివరిలో మద్రాస్‌కు మారాడు. 1967–68 రంజీ ట్రోఫీలో రన్నరప్‌గా నిలిచిన మద్రాస్ జట్టులో సభ్యుడు. బొంబాయితో జరిగిన ఫైనల్లో, అతను మొదటి ఇన్నింగ్స్‌లో 76 పరుగులు చేసి నాటౌట్‌గా నిలిచాడు. బొంబాయి మొదటి ఇన్నింగ్స్‌లో 4/68 తీసుకున్నాడు. అతను మొత్తం 42 ఫస్ట్-క్లాస్ మ్యాచ్‌ల్లో కనిపించి 106 వికెట్లు పడగొట్టాడు.

భాస్కరన్ తన క్రీడా జీవితం తర్వాత హ్యూస్టన్‌లో వైద్యుడిగా పనిచేశాడు, స్పోర్ట్స్ మెడిసిన్‌లో ప్రత్యేకత పొందాడు. వివిధ దేశాల నుండి అనేక మంది ప్రొఫెషనల్ అథ్లెట్లకు చికిత్స చేశాడు. 2006 లో, అతను ఒలింపిక్ క్రీడలకు భారత అథ్లెట్లకు శిక్షణ ఇవ్వడానికి "మిషన్ గోల్డ్ ఫర్ ఇండియా" కంపెనీని ప్రారంభించాడు.

భాస్కరన్ సోదరుడు సి.కె. విజయన్ కూడా కేరళ తరపున ఫస్ట్-క్లాస్ క్రికెట్ ఆడాడు.

ఆయన 2020, నవంబరు 21న 79 సంవత్సరాల వయసులో హ్యూస్టన్‌లో మరణించాడు.

 మూలాలు 

 బాహ్య లింకులు 



వర్గం:సౌత్ జోన్ క్రికెట్ క్రీడాకారులు
వర్గం:తమిళనాడు క్రికెట్ క్రీడాకారులు
వర్గం:కేరళ క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:2020 మరణాలు
వర్గం:1941 జననాలు
వర్గం:కేరళ వ్యక్తులు